**miesto šventės „Šiaulių dienos 784“ PREKYMEČIO**

**DALYVIO TAISYKLĖS**

Atsižvelgiant į ekstremalią situaciją, susijusią su COVID-19 ligos (koronaviruso infekcijos) epidemiologine situacija, visi šventiniame prekymetyje dalyvaujantys prekeiviai privalo atsakingai laikytis Lietuvos Respublikos Vyriausybės 2020 m. vasario 26 d. nutarimo Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. birželio 15 d. sprendimo V-1462 „Dėl kultūros, pramogų ir kitų renginių organizavimo būtinų sąlygų“ nuostatų, bei nutarimų, susijusių su veiklos vykdymu ekstremalios padėties laikotarpiu, ir organizatorių pateiktų reikalavimų.

 Keičiantis COVID-19 ligos (koronaviruso infekcijos) epidemiologinei situacijai, atsirandant daugiau įrodymų apie infekcijos plitimą bei taikomų priemonių efektyvumą, situacija dėl ribojimų ir būtinųjų sąlygų gali keistis.

Nesilaikant šių taisyklių, nutarimų bei reikalavimų, organizatoriai pasilieka teisę uždrausti nedrausmingam prekeiviui dalyvauti prekymetyje.

1. Prekybinėje prekymečio vietoje būtina dėvėti nosį ir burną dengiančias apsaugos priemones (veido kaukes, respiratorius ar kitas priemones), turėti specialias rankų dezinfekcines priemones.
2. Prekybinėje prekymečio vietoje būtina turėti: leidimą, asmens tapatybę patvirtinantį dokumentą; darbuotojo darbo pažymėjimą; verslo liudijimą arba individualios veiklos pažymą ir kt. būtinus dokumentus.
3. Pageidaujama, kad atliekant atliekų rūšiavimą būtų vengiama plastikinių pakuočių bei indų naudojimo.
4. Prekymečio dalyvis privalo vadovautis visais galiojančiais prekybą viešoje vietoje reglamentuojančiais Lietuvos Respublikos teisės aktais (Bendrųjų gaisrinės saugos taisyklių reikalavimų. Organizatorius už prekymečio dalyvio padarytus nusižengimus neatsako.
5. Į prekymečio teritoriją leidžiama įvažiuoti tik turint tikslą išsikrauti prekes ar išvežti prekes iš renginio teritorijos, prieš pradedant prekybą ar pasibaigus prekybai organizatorių informaciniame lape nurodytu laiku ir nurodytose parkavimosi vietose.
6. Draudžiama laikyti transporto priemonę ar važinėti su ja prekymečio teritorijoje prekybos metu.
7. Prekiauti prekymetyje tik su organizatoriumi suderintose vietose.
8. Prekiauti tik su prekymečio organizatoriumi suderintomis prekėmis.
9. Prekiauti prekymetyje švarioje ir tvarkingoje 3 m x 2 m dydžio palapinėje. Privaloma prekiauti baltose palapinėse arba specialiai apipavidalintoje palapinėje atspindinčioje prekinį ženklą ar prekiaujamą produktą.
10. Organizatorius suteikia elektros energiją tik tam tikrose prekybos vietose nurodytose schemoje. Kiti prekymečio dalyviai savarankiškai susitaria su elektros energijos tiekėjais ir atsiskaito jiems už sunaudotą elektros energiją. Dalyviai turi turėti tvarkingus įrenginius elektrai pasijungti.
11. Prekybos vietoje turėti organizatoriaus išduotą leidimą prekybai bei kitus prekymečio dalyviui pagal Lietuvos Respublikos įstatymus privalomus dokumentus.
12. Savavališkai nekeisti prekybos vietos, dydžio, ribų.
13. Neperleisti organizatoriaus išduoto leidimo prekybai tretiesiems asmenims.
14. Atsakyti už savo prekių ir turto apsaugą prekymečio metu.
15. Prekybos vietą palaikyti švarią: prekiaujantys maisto produktais privalo pakloti nepralaidžią dangą prekybos vietoje.
16. Pasibaigus veiklos terminui, sutvarkyti teritoriją, kurioje vyko veikla, nepalikti šiukšlių. Gavus pretenziją iš trečiųjų šalių dėl padarytos žalos, paliktos netvarkingos aplinkos, atlyginti nuostolius organizatoriui.
17. Šios dalyvio taisyklės yra teisinis įsipareigojimas. Taisykles organizatoriui pateikęs dalyvis patvirtina dalyvavimą prekymetyje bei įsipareigoja vykdyti prekymečio dalyvavimo taisyklių reikalavimus.
18. Reikalavimai gali būti papildyti vadovaujantis naujais reikalavimais, susijusiais su besikeičiančia epidemiologine situacija šalyje. Apie tai prekeiviai informuojame papildomu pranešimu elektroniniu paštu.

|  |  |  |  |  |
| --- | --- | --- | --- | --- |
|  |  |  |  |  |
| *(Vardas, pavardė)* | *(Parašas)* | *(Data)* |